**Народно читалище „Михаил Шолохов- 1958“, с. Казашко, общ. Варна**

**ул. „Казашка” №12, e\_mail: m.sholohov19587@abv.bg**

**План за дейностите през 2023г.**

**на НЧ „Михаил Шолохов- 1958г.“-**

**с. Казашко, общ. Варна**

**Приет на Общо отчетно- изборно събрание от 20.02.2023г.**

Освен традиционните празници на НЧ „Михаил Шолохов- 1958г.“ и село Казашко, на Общото събрание от 20.02.2023 бяха предложени още няколко пункта за изпълнение през настоящата година.

 През 2023 година се навършват 65 години от създаването на читалището и юбилеят ще бъде съпроводен освен от празници, но и от възобновяване на клубните дейности към читалището и създаване на още един нов клуб.

 НЧ „Михаил Шолохов- 1958г.“ е организация с нестопанска цел, която е единствена по рода си на територията на България, защото за разлика от всички други читалища **ние съхраняваме един по- различен фолклор- казашкия.**

 Неизменна част от читалището са **библиотечната и любителската дейност**. Множество таланти намират своето поле за изява в нашето читалище и въпреки че село Казашко има едва 400 жители, тук се развива богата културна дейност. Сцената на НЧ „Михаил Шолохов- 1958г.“ посреща не само родни, но и чуждестранни гости от Украйна, Румъния, Молдова, Грузия и др.

 Дейностите на читалището се осъществяват благодарение на държавната и общинска субсидия, отделно от членския внос и такса библитека и дарения.

 И тази година ще се отбележат празниците от календара на читалището:

1. Посрещане на **Нова Година по стар стил – 14.01.2023**
2. **Бабинден – 21.01.2023** г.
3. **Масленица /Сирни заговезни/ -** плаваща дата около **20.02.2023**
4. **Великден**
5. **1-ви юни** – Ден на детето
6. **„Ден на моряка и рибаря** “ – официален празник на с. Казашко
7. „**Довиждане ваканция – Здравей училище“**- 14.09.2023- кино под небето
8. **Ден на казачеството** **14.10.2023г.**
9. **Никулден по стар стил** на 19.12.2023г.- празник на читалището, планува се грандиозен концерт по случай 65 години читалищна дейност
10. **Коледно –новогодишно тържество** с децата на Казашко и Дядо Коледа
11. **Посрещане на Нова Година** пред Читалището на площада от жители на селото

Отделно от празничния календар читалищното Настоятелство и Общото събрание взеха решение да се възобновят редовните сбирки на детски клуб „Казачета“, които бяха прекъснати вследствие на ковид- кризата. Този път освен изучаване на религия и руски език ще бъдат добавени труд и творчество, гледане на тематични филмчета и настолни игри.

 От април месец се възобновяват и репетициите на женски хор „Калинушка“ към читалището с ръководители Стоян Гамолов и Гергана Петкова. Дамите от хора ще подготвят нов репертоар за посещението си в читалището на с. Слава Черкеза, Румъния през май месец. Приятелите ни от Румъния се планува да ни върнат визитата през декември за тържествения юбилеен концерт на читалището.

 По предложение на Агрипина Хинкова и Маргарита Стоянова- членове на Общото събрание от май месец ще се учреди клуб за дами в пенсионна възраст към читалището. Сбирките ще се осъществяват два пъти в месеца в малката зала на читалището.

 Ще продължат и сбирките по пиано и песни на Людмила Фердова.

 Читалищното управление ще продължи своите събрания. Тази година е изборна и на 20.02.2023г. се проведе Общо отчетно- изборно събрание за избор на ново Настоятелство и Проверителна комисия, поради изтичане на мандата на старите.

 Настоящият план за дейностите на читалището е стандартен и, разбира се, в хода на годината могат да се появят изменения, но той е един от начините, по които се търси развитие на общността.

 Даденият план е приет на Общото събрание на 20.02.2023г. и измененията в него могат да се внесат след обсъждане на Общо събрание.

**20.03.2023 Председател**:

 **/А. Критска/**